Mama Juwie

Mama Juwie atau nama asalnya Abdul Jalil bin Salleh merupakan seorang penulis lirik yang popular pada tahun 1980-an di Malaysia. Beliau juga pernah popular dengan majalah hiburan Mangga yang menampilkan ramai artis remaja Malaysia.

Abdul Jalil dilihat sebagai Sebagai ikon kewartawanan hiburan dan pencetus kepada revolusi penulisan gosip di Malaysia dengan memberi penekanan kepada laras bahasa bersifat santai dan bersahaja. Allahyarham memulakan perkhidmatannya sebagai wartawan di akhbar Berita Harian pada 1974 sebelum menyertai Utusan Malaysia pada 1984 dan kemudian menjadi Pengarang Majalah Mangga pada 1995 di syarikat yang sama sehinggalah bersara pada 8 Julai 2008.

Antara karya lirik yang hebat dan agung yang pernah dihasilkan beliau ialah Kau Kunci Cintaku Dalam Hatimu ciptaan Datuk Ahmad Nawab dan dinyanyikan oleh penyanyi ternama, Ramlah Ram. Lirik-lirik tulisan Juwie juga telah memberikan sumbangan yang besar kepada kejayaan artis-artis lain seperti Jamal Abdillah, Kumpulan Alleycats, Norsheila Amin, Siti Fairuz, Nassier Wahab, Shidee, Kumpulan Gersang, Kumpulan Spring dan Kumpulan May.

Juwie mungkin satu-satunya penulis senikata Malaysia yang namanya diabadikan oleh penulis senikata lain sebagai subjek untuk sebuah lagu, dan ini berlaku seawal 1987 oleh Kumpulan BPR. Walau bagaimanapun, senikata lagu Juwie Juwie Juwie bukanlah menceritakan tentang Juwie seorang penulis senikata, tetapi merujuk kepada Juwie (yang turut digelar "Mama") seorang wartawan hiburan yang sangat terkenal pada 1980-an.

Abdul Jalil meninggal dunia di Pusat Perubatan Hospital Universiti Kebangsaan Malaysia, Cheras akibat menghidap kanser prostat.

Diskografi

Wartawan
Mama Juwie yang berasal dari Singapura merupakan anak keenam daripada lapan beradik dan pernah menulis lirik lagu popular era 80-an, termasuk “Kau Kunci Cintaku Di Dalam Hati Mu”, “Cinta Hanyut Di Lautan Sepi' dan 'Bila Rindu Ku Sebut Nama Mu”.

Dalam dunia kewartawanan, Juwie pernah bertugas sebagai wartawan hiburan di Berita Harian sebelum menyertai Utusan Melayu Malaysia Berhad. Di Utusan Melayu, beliau mengendalikan ruangan pojok Auww Juwie menerusi sisipan Pancaindera, Mingguan Malaysia.

Ruangan Auww Juwie itu diganti oleh anak didiknya sendiri iaitu Huzz (Sensasi Huzz) dan Niezam Abdullah (Niezam Kring-Kiring)

Daripada seorang wartawan di Utusan, beliau dinaikkan pangkat sebagai Pengarang Muda-Mudi, Penolong Pengarang Mingguan Malaysia dan jawatan terakhirnya sebagai Pengarang Hiburan Majalah Mangga bermula 1995 sebelum bersara pada tahun 2008.

Beliau berjaya menjadikan majalah Mangga sebagai majalah hiburan nombor satu sehingga mencecah jualan 200,000 naskah pada tahun 1998 dengan cerita yang pelbagai.

Selepas bersara, Juwie aktif dengan kerja-kerja kemasyarakatan selain banyak menumpukan untuk melakukan ibadat.

Kematian 
Juwie menghembuskan nafas terakhir pada 3 April 2015 akibat kanser prostat. Arwah tidak sedarkan diri selepas menjalani pembedahan usus kali kedua semalam dan pembedahan pertama dijalankan pada 23 Mac 2015.

Rujukan

Pautan luar 
 Popular lyricist 'Mama Juwie' dies at 62.
 Mama Juwie: BFF Diva Berhati Mulia
 Mama Juwie meninggal dunia akibat kanser prostat 

Penulis lirik lagu Melayu
Penulis lirik Malaysia
Kelahiran 1953
Kematian 2015
Orang Malaysia berketurunan Melayu
Muslim Malaysia